LidanRubinov/Halacha-QA huggingface dataset:
שאלה: דת יהדות ואמונה: היי,אני בת 17 וברור שאני מאמינה בה. אבל הבעיה היא שלפעמים יש שאלות שאין לי תשובה עליהם,לדוגמא שואלים למה אני מאמינה,איך את יודעת שהוא קיים,וכולי וכולי. איל אני מוצאת את התשובה הנכונה ושזה יהיה בשלוף?!
תשובה: אני לא יודע לענות לך. אני לא יודע לענות על שאלה כל כך עמוקה שאת שואלת "בשלוף", שהלוא את עוסקת בשאלת חיים, ולא בשאלה צדדית ושולית. אני יכול להציע לך דרך מחשבה, ואם תפתחי במסע בדרך המחשבה הזו   אולי תמצאי את מבוקשך: תרגמי כל שאלה באמונה   לשאלה באהבה. למשל: אם את מתלבטת בשאלה למה את מאמינה   שאלי את עצמך איך אדם עונה על השאלה למה הוא אוהב. אם את מתלבטת בשאלה איך את יודעת שהוא קיים   תשאלי את עצמך איך את יודעת שהאהבה שבך קיימת, וכך הלאה. האהבה משמשת בתנ"ך כתיאור האמונה הטוב ביותר, ודרכה ניתן להבין דברים רבים. אם תרצי, תוכלי לקרוא על כך כאן, במאמר שכתבתי שנקרא שפת האהבה: וחג שמח
שאלה: מישקולץ: ישנו גוף כשרותי בפ"ת בשם בד"ץ מישקולץ. האם ניתן לסמוך עליו? מה היא רמת הכשרות שלו?(ראיתי שהוא נותן כשרות לירקות שמיטה ובמאפיה), וחג שמח.
תשובה: עיין בלינק המצורף: בברכת חג שמח!
שאלה: הגנה עצמית: היי,אני בת 17 ובאזור שלי יש מלא שכונות ערביות,האם אני יכולה להסתובב עם גז מדמיע,תרסיס פילפל או עולר?!להגנה עצמית והאם זה ר גם מבחינת החוק?
תשובה: אין התשובה על החוק צריך לשאול איש חוק. ככל הידוע לי זה מותר, אולם לא אני הסמכות לעניין. מבחינה הלכתית - מותר.
שאלה: חתונה יומיים לפני שבועות: האם לאשכנזי מותר להתחתן יומיים לפני חג השבועות?
תשובה: כן. מנהגי האבלות מסתיימים לפני שלוש ימות ההגבלה.
שאלה: כוונה במצוות.: מהי התועלת בכוונה במצוות? הרי במבחן התוצאה זה המכוון וזה שאינו מכוון קיימו את אותו מעשה על כ דקדוקיו ופרטיו. הרי נצטוינו בקיום מצוות, ומה משמעותה של כוונת המצווה? בין כך בפועל, המעשה נעשה בעולם. לדוגמא, ניקח שני בחורים אחד בחור דתי למד במכינה קדם צבאית והגיע לצבא מלא מוטיבציה וראבק והתגייס לאחד הגדודים, איתו במחלקה היה בחור חילוני שזה עתה סיים תיכון והתגייס כמו שאר בחורי ישראל על פי חובת הגיוס לצהל של כל אזרח במדינת ישראל. שניהם יעשו את אותה ההכשרה, שניהם יעשו שמירות בקו שניהם יעשו הרבה סיורים על הגדר. במבחן התוצאה, במעשה עצמו שניהם עושים את אותו הדבר. אז הדתי ייתכן שיהיה לו יותר קל כי הוא חדור אידאלים ומחובר בלבבו למשימה, אז יהיה לו יותר קל במסעות ובאלונקות וביותר לטחון משימות. יהיה לו יותר קל מאשר החילוני, אותו בחור שהתגייס בגלל הצו גיוס, ולחילוני יהיה קצת פחות מוטיבציה, אבל שניהם יעשו את אותו הדבר. מהעולם הצבאי, שזה עולמי, נעבור לעולם המצוות. במבחן התוצאה, שני בני אדם, עושים למסתכל מן הצד את אותו מעשה, שניהם פועלים בעולם את אותו ערך שה רצה שיבוא לידי פועל במעשה בעולם. אז אדם אחד יותר מחובר למשימה, ואדם שני פחותת מחובר למעשה. אבל זה לא עקרוני. אין פה משהו מהותי. חיבור או לא חיבור, הרגשה בלב שייכות למצווה היא לא עניין מהותי בעולם המעשה. המעשה צריך להיעשות בעולם. צריך להביא את שלל תריג המצוות לידי גילוי בעולם בפועל. אם אדם מרגיש אותם בפועל או לא, זה כבר עניין שולי, העיקר שהם יבואו לידי ביצוע. אז האם יש באמת משמעות כוונה במצוות, מבלבד הרגשת חיבור למצווה והזדהות איתה, שיביאו לידי קיומה ביתר קלות. כי הרי כבר ח הזהירו הרבה שלא יהיו מצוות כמצוות אנשים מלומדה. אבל אני שואל מדוע? הרי בסופו ש דבר המצווה נעשית. אותו ערך שרצינו שיתגלה בעולם מופיע הוא בעולם.
תשובה: שאלה יפה שאלת. אלו שאלות כבדות, שלא ניתן לשרטט תשובה אחת אלא מעגלים מעגלים סביב נקודת ההנחה הראשונית שכתבת, והיא החשיבות הראשונית של הבסיס המעשי. ואכן, ההלכה היא חוט השידרה של היהדות, והיא אכן מלמדת על כך שהשלד של תורת ישראל הוא השלד המעשי. אולם תהיה זו טעות לסבור כי בשל כך הדבר היחיד החשוב הוא המעשה. וזאת מכמה מעגלים. איני כותב את המעגלים בכללם, אלא רק את ראשי הפרקים שלהם   ככותרות, ואם תרצה אפשר יהיה להרחיב בכל מעגל: א. המעשה עצמו לא יחזיק את עצמו בלי שהוא יונע באופן פנימי ממניע רב משמעות בעולם הנפשי. יש בעולם המעשי כוח אינרטי מסוים, אולם בלי שהוא יועצם על ידי העולם הנפשי הפנימי   הוא לא יחזיק מעמד. ב. ההנחה כי העולם המעשי הוא היחיד בעולמו של הקב"ה ובעולמו של האדם   הינה הנחה חסרה. גם עולם נפשו ורוחניותו של האדם צריכים ראויים להיות שותפים בתבנית חייו. הוא אינו רובוט מבצע אלא גם מרגיש, חושב, מתלהב, משתוקק וכדו. ג. פעמים רבות, ההתכוונות מגדירה את המעשה עצמו. אפשר ששני בני אדם יעשו בדיוק את אותו הדבר, אולם שבעוד אצל האחד זו תהיה מצווה גדולה   אצל השני זו תהיה עבירה חמורה (לדוגמה: שניהם מדברים רעות על חבר, אחד עושה זאת כדי למצוא דרך להוציא את החבר ממצוקתו, והשני עושה זאת מהתכוונות פנימית של התכבדות בקלונו). אלו דוגמאות בלבד למעגלים סובבים, וככל שתרצה   אפשר יהיה להמשיך בכך.
שאלה: הפלה: שמי., נשוי 3 ילדים, בן 44 ואשתי בת 44 לפני כ 4 שנים אשתי נכנסה להריון, עקב המצב הכלכלי הקשה שלנו נאלצנו לצערי לבצע הפלה, מאז אנחנו ממש חרדים למצב הקיים משום מה לא הולך לנו כל כך לא השתפר שום דבר במצב הכלכלי כל מה שעושים לא הולך, רציתי לשאול אותך כבוד הרב מה באמת אני צריך לעשות? ואם אפשר לתקן את מה שעשינו לך יום טוב.
תשובה: חוויית החיים שלכם אינה פשוטה. רודפת אתכם ההכרה שמה שנעשה בעבר אינו כשורה, ואפשר שהוא כעת מהווה מעין ענן כבד עליכם. ואולי זה בדיוק הזמן לבחור בדרך אחרת? אולם במקום להיות רדוף על ידי העבר, שאותו כפי שהוא לא ניתן כבר לשנות, לעבור להכרעה שאתם רוצים לתקן את העתיד? מה זה תיקון העתיד? תיקון העתיד הוא להחליט כי ההשקעה שתשקיעו בילדים שלכם (לא השקעה כלכלית, אלא זמן, רצון, אהבה, חינוך, חיבוק) תעצימו כחלק מעולם התיקון  כי במקום שתראו שמישהו נמצא בתקופה כלכלית קשה   תנסו לעזור לה, אפילו טיפה, כי אתם יודעים מה משמעותה של מצוקה כלכלית ושדברים לא הולכים  כי אתם עצמכם תכבדו את הוריכם יותר (אם ב"ה הם בחיים) כחלק מהבניין שאתם בונים מחדש וכדו. זו המשמעות העמוקה של תיקון   הפיכת משברים בעבר ודברים שלכאורה לא ניתן עוד לתקנם   למנוע של צמיחה ושינוי, ועל ידי כך עושים את עולמו של הקב"ה לעולם מתוקן יותר וטוב יותר, וזו המשמעות היותר עמוקה של התשובה. ומתוך כך מתפללים לריבונו של עולם כי יסייע בידכם לצאת ממצוקתכם   גם הכלכלית ועוד יותר מצוקת הכאב על העבר. האם אתם יכולים ללכת בדרך זו? וחג שמח
שאלה: איך מתמודדים עם מוות של תינוק שלא חטא?: אם הקב"ה כל כך טוב איך יכול להיות שתינוק שלא חטא נפטר בגיל צעיר?
תשובה: לך שאלת שאלה מאד מאד כואבת ומאד מאד קשה. תינוק, ילד קטן, לא חטא מימיו, ובכל זאת הוא נפטר מן העולם. זה דבר שמאד קשה להתמודד איתו, ובהחלט השאלות עולות ומציפות. קודם כל, זה ר גמור שהשאלות האלו עולות ומציפות. אנחנו בני אדם וקשה לנו, קשה לנו לחשוב על זה שהוא נפטר, קשה לנו לחשוב על הצער של ההורים, קשה לנו לחשוב על הטרגדיה הזו. אבל מנגד, אנחנו יודעים שהחיים הם חידה. הם  מתנה  שאנחנו מקבלים אבל המתנה הזו היא מוגבלת. יש כאלו שזוכים למתנה הזו לשנים ארוכות ויש כאלו לימים בודדים. אין לנו מושג מי זוכה לכך ומי זוכה לכך, אבל אנחנו יודעים שזה לא קשור (כמעט תמיד) לחטאים או למצוות, אלא זה קשור לשליחות האלוקית של האדם בעולם. יש נשמה שנשלחה לימים ספורים, יש שנשלחה לארבעים שנה, יש שנשלחה ל90 שנה. רק מי ששלח את הנשמות לעולם יודע - מה השליחות ומדוע כל נשמה נשלחה לעולם. הקב"ה הוא כל כך טוב, אבל הוא מנהל את העולם בצורה נסתרת מאיתנו. עוד דבר אנחנו מאמינים שהחיים שלנו כאן הם רק הפרוזדור, הם רק ההכנה לחיים הנצחיים בעולם הבא. כל נשמה שירדה לעולם הזה, זוכה לחיים בעולם הבא. עם כל הצער והכאב שלנו על האובדן בעולם הזה, אנחנו זוכרים שבעצם החיים העיקריים הם לא כאן, אלא בעולם הבא. אפשר עוד הרבה להאריך, אבל אני חושב שאולי בשלב ראשון עדיף בכלל לשתוק, לתת לשאלות לצוף, להרגיש את הכאב ואת הגעגועים, ובע"ה עם הזמן, כאשר הכאב קצת קהה, אפשר להתמודד איתו בצורה יותר טובה ושלימה חזקו ואמצו טוביה tsbias1 gmail.com
שאלה: כספי כפרות: לכבוד הרב, אנחנו ב"ה 6 ילדים, מתוכם 4 נשואים. הוריי גרושים ואמא שלי אחרי תאונת דרכים, לא עובדת, נמצאת בחובות כבדים מאוד. אנחנו מנסים לעזור לה כמה שניתן ובין היתר לתת לה את כספי המעשרות שלנו. שאלתי היא האם ניתן להביא לה גם את הכסף שעשינו איתו כפרות? ושנה טובה ומתוקה!
תשובה: בוודאי. ומבשרך לא תתעלם. אלא אם כן ייחדתם את הכסף מראש למקום אחר. ושנה טובה
שאלה: אופן הרמת הסכך לשם סוכה: שמתי את הסכך קודם לדפנות וברצוני לתקן את הדבר ע"י הרמת הסכך.ראיתי שכותבים שצריך להרים כל ענף בפנ"ע.מה לגבי סכך לנצח שא"א לעשות כן? אם ארים כל פעם חלק קטן מהסכך ואורידו על פני כל ארכו זה יהיה ר? או שצריך להוריד לגמרי ולשים מחדש?
תשובה: בקיצור ובמהירות: אפשר כל חלק בפני עצמו.
שאלה: גט: הרב שאלתי היא: בני הזוג אינם חיים יחד וכל הילדים מעל גיל 18. 2 בני הזוג מעוניינים להתגרש מה ההשלכות ההלכתיות משפטיות כאשר אשה משתמשת בטיעון שהיא בגדה בבעלה ולכן רוצה להתגרש?
תשובה: לשואלת לא כתבת האם זאת שאלה תאורטית או מעשית. אני אענה באופן כללי. אם מדובר בשאלה מעשית, צריך להתייעץ עם עורך דין או טוען רבני. אם 2 בני הזוג רוצים להתגרש, למה להשתמש בטיעון זה? עליהם לשבת יחד עם עורכי דינם ולגבש הסכם חלוקת רכוש, ואז ללכת לבית הדין והתיק אמור להסגר במהירות. יש נשים שמנסות להשתמש בטיעון זה, כאשר הבעל טוען שאינו רוצה להתגרש ומבקש " בית". כאשר אשה בגדה בבעלה, לפי ההלכה הבעל חייב לגרשה. כמו כן, היא מאבדת זכויות כספיות מסויימות, כגון מזונות וכתובה. אמנם בית דין לא חייב להאמין לה שהיא בגדה, כיו שלפעמים חוששים שזה "תרגיל" בשביל לכפות גירושין. כיום חלוקת הרכוש מתבצעת באופן אחר ("פירוק שיתוף"), אבל בית דין עשוי להתחשב בזה בשיקוליו. בכל אופן כפי שאמרתי, אם שניהם מסכימים אין צורך בכל זה. אפי קיציס
שאלה: קניה בשנת אבל: מה הן המגבלות בקניית בגדים בשנת אבל? האם מותר לקנות פלאפון בשנת אבל?
שאלה: עבודה בחול המועד: רציתי לשאול האם מותר לי לעבוד בחול המועד כמוכר של חוברות ללימוד אמונה?
תשובה: ראשית צריך לדעת שאסור לעבוד בחול המועד. חול המועד הוא זמן של קודש שאסור במלאכה, ורק מה שהתירו ח לעשות בו מותר, אך לא מעבר לכך. במסכת אבות (ג, יא) כתוב, כמה צריך להיזהר שלא לבזות את המועדים: "רבי אלעזר המודעי אומר: המחלל את הקודשים והמבזה את המועדות  אף על פי שיש בידו תורה ומעשים טובים, אין לו חלק לעולם הבא". וכן נאמר בגמרא (פסחים קיח, א): "אמר רב ששת משום רבי אלעזר בן עזריה: כל המבזה את המועדות - כאילו עובד עבודה זרה" למעשה, ישנם מספר מקרים שהתירו בהם לעבוד: א. צורך המועד. ב. פועל שאין לו מה לאכול. ג. דבר האבד (כגון שיפטרו אותו אם לא יעבוד). מכיוון שבעבודה זו יש צד של הפצת תורה וחיזוק עם ישראל לעבודת ה, ויש הזדמנות מיוחדת דווקא בחול המועד למכור את החוברות הללו - נראה שיהיה מותר לעשות זאת בחול המועד אף בת בברכת מועדים לשמחה.
שאלה: אורות אליהו: מהי רמת הכשרות של בד"ץ אורות אליהו.
תשובה: כל משחטות העופות בארץ המופיע עליהם כשרות רבנות מוסמכת הינם כשרים. רשימת המומלצים של כושרות עוסקת ב"עשה טוב" ולא ב"סור מרע". לכן אנו ממליצים על משחטות המוכרות לנו מביקורים ומהכרת צוות השחיטה, מערך הבדיקות וכו  להרחבה והיכרות מעמיקה עם תעשיית שחיטת העוף עיין במאמר בקישור המצ"ב
שאלה: קדושת פירות וירקות בשביעית: מהי פסיקתו של הרב לבנון על שאריות מזון קדושים? א א. שאריות מבישול (כגון קליפות וכו ) האם מספיק שקית אחת או שצריך שתיים? ב. שאריות אוכל, אוכל שעלה על השולחן ונשאר? מרק שנשאר? האם אותו דין? מרק שנשאר בצלחות האם מותר לשפוך כרגיל או שצריך לחכות שירקיב? חג שמח!
שאלה: בדיקת שזיפים מקופסאות שימורים: האם צריך לבדוק שזיפים מקופסאות שימורים, ואם כן האם מספיקה בדיקה מדגמית? מראש
תשובה: אין צורך לבדוק שזיפים מקופסאת שימורים, כיון שהם שזיפים שגודלו עם ריסוסים ומיד לאחר מכן בושלו והוכנסו לקופסא, והם אינם דומים לשזיפים מיובשים (שכן טעונים בדיקה) ששהו הרבה זמן בתנאים שמאפשרים כניסת חרקי אחסון.
שאלה: כשרות עוף: לרב הגיעה אלי ידיעה כי "עטרה" נמכרה לערבי. רציתי לדעת מה בעניין הכשרות שם האם, הכל נשאר באותה כשרות או שיש ממה לחשוש בעיקר שחתום עליה הרב עובדיה זצ"ל וכידוע גם הוא לא איתנו. אשמח לתשובה ואם יש הבדל בין עוף לבשר גם אשמח לדעת. מראש וחג שמח
תשובה: אין שינוי ברמת הכשרות של עוף ובשר של עטרה.
שאלה: שינה בסוכה: יש לי סוכה בחצר ויש שם חתולי רחוב לא שלנו ושנה שעברה שישנתי בסוכה אז חתול תקף אותי ועכשיו אני מפחד לישון בסוכה שמא החתולים יראו אותי ויבהלו וישרטו אותי אז מה עליי לעשות האם יש לי הקלה לא לישון בסוכה ולישון בבית?
תשובה: ומועדים לשמחה! "המצטער פטור מן הסוכה" (שו"ע, או"ח סי  תר"מ ס"ק ד ), ולכן אתה פטור. אך לכתחילה יש לבנות את הסוכה באופן שתוכל לישון בה, כלומר שהסוכה תהיה עם דפנות סגורות ודלת נעולה וסכך חזק כך שהחתולים לא יוכלו להיכנס (הרמ"א פוסק שאם מראש בנה את הסוכה באופן שיצטער לישון בה - לא יוצאים ידי חובה אף באכילה בסוכה כזו, אבל יש אחרונים ראה במשנה ברורה שם שבדיעבד מתירים. וכאן שכבר נכנס החג וזו הסוכה שיש - יש לסמוך עליהם). בברכת "ופרוס עלינו סוכת שלומך, סוכת רחמים וחיים ו "!   התשובה ניתנה ע"י חתנו של הרב עוזיאל אליהו.
שאלה: השכלה כללית: האם הרב למד וקרא פילוסופיה בצורה "מסודרת, או שמא מאמרים העוסקים בהוגים ובנושאים שונים? מצטער אם השאלה מעט אישית. וחג שמח
תשובה: כדי לענות על השאלה אני צריך להבין למה הכוונה במילים "בצורה מסודרת": אם הכוונה היא ללימודים אקדמאיים - לא למדתי באוניברסיטה. כל עולמי הוא העולם הרבני. אם הכוונה היא ללימודים עצמיים בנושאים פילוסופיים - אני ממשיך ללמוד גם היום. לא ברור לי כלל למה זה חשוב. ומועדים לשמחה
שאלה: קדיש: זה כבר שנה שאני מתחזק ביהדות ורציתי לשאול שאלה בנושא הלכות קדיש. מה הדין של קדיש על ישראל? האם דינו כדין קדיש יהא שלמא? כלומר רק יתומים אבלים אומרים אותו? אם לאחר שיעור תורה במניין אין יתומים ואבלים, האם נאמר קדיש זה? מנהגי כמנהג הספרדים ועדות המזרח.
תשובה: לך קדיש לא נאמר רק על ידי יתומים אלא יש עדיפות שהם יאמרו. תמיד!! עדיף שרק אדם אחד יאמר קדיש ואם לא אז כמה שפחות. אחרי השיעור זכות אמירת הקדיש שמורה למגיד השיעור (והוא גם יחליט אם לומר) חג שמח דוד לוי 098987548 הערה הפוסקים הספרדיים מדגישים שלנשמת הקדיש מועיל יותר מי שמוותר על אמירתו מאשר מי שאומר
שאלה: יום טוב וחול המועד: 1)למה אסור ביום טוב להפעיל מחשב,לגלוש באינטרנט ולשלוח מיילים באינטרנט? הרי אני לא עושה מלאכה אם אני מפעיל מחשב,גולש באינטרנט ושולח מיילים ואם אני מפעיל מחשב נייד ומפעיל אותו לפני כניסת החג אני לא עושה מלאכה 2)למה במוצאי יום טוב לחול המועד אומרים אתה חוננתנו ולא ותודיעינו? הרי גם בחול המועד אסור לעשות מלאכה כמו ביום טוב 3)האם יש בתשובות לשאלה 1 ולשאלה 2 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב חג שמח
תשובה: שאלות יפות שאלת. א. התורה ציוותה עלינו לא רק לא לעשות מלאכה, אלא גם שזה יהיה יום "שבתון". הדבר האחרון שאפשר לומר על יום טוב כפי שאתה מתאר הוא שזה יום שבתון מקרא קודש. לכן, כל הדברים האלה אסורים. ב. איסור המלאכה בחול המועד שונה מזה של המועד עצמו. ראשית, חלק גדול מהראשונים טוענים שאיסור זה הוא רק מדרבנן. גם הטוענים שזה מדאורייתא מלמדים שיש הבדל משמעותי בינו ובין האיסור במועד עצמו.
שאלה: כיפור: ברצוני לשאול שאלה שמטרידה אותי מאוד בצום אני תמיד חשה ברע ומשעה 12:00 ביום השני לערך מקיאה ולא שוברת את הצום השנה בסביבות 13:00-14:00 ביום הראשון של הצום הקאתי הדבר מלחיץ אותי שמע הצום שלי לא מתקבל מצינת שלא שברתי את הצום לא שתיתי ולא אכלתי עד הסוף ועדין מלאת דאגה שמה הצום שלי לא מתקבל המחשבה מעסיקה אותי כל הזמן האם זה החרדה שלי. ואני פשוט אמורה לשכוח או שעלי לעשות משהו לשתובתכם
תשובה: לשואלת לפי מה שאת מתארת, לא נראה לי שיש בעיה. הקאה אינה שבירת הצום. להיפך, את התאמצת יותר מאחרים, ולכן נראה לי שה  ודאי קיבל את הצום שלך. גם מי שנאלץ בגלל מצבו הרפואי לשבור את הצום, מעשיו רצויים בפני ה. כמובן שצריך לזכור שעיקר היום זה תשובה ושינוי הדרך. אפי קיציס
שאלה: איך להשאר צנועה ולא להתנשא ולהתגאות: על הכל! אתם מדהימים. איך להיות צנוע בלב ולא להתנשא? אני מפחדת שאני מתחילה להחזיק מעצמי וכל זה.ובאלי להיות צנועה באמת.מה עושים?
תשובה: לך חברה יקרה! ראשית, יישר כוח גדול על המודעות העצמית הגבוהה, ועל כך שאת שמה לב שיש משהו שקורה אצלך בלב ובראש, ואת מנסה להבין האם הוא חיובי, או האם הוא מושך לכיוון פחות טוב. המודעות הזו והבירור העצמי הזה כל כך חשובים ומיוחדים! זה יכול לקדם אותך המון, שמרי על זה! אני חושבת מצורת ניסוח הדברים שהתכוונת לענווה, למרות שכתבת צניעות. אמנם הן מידות שקשורות קצת זו לזו, אז הוספתי למטה קישור של תשובה שהתייחס להבדל ביניהן. בכל אופן, על מהי הענווה האמיתית, את יכולה לקרוא בתשובה פה: שם תקראי שהענווה היא למעשה הכרה בכך שכוחותייך וכישרונותייך הן למעשה מתנה מאת רבונו של עולם. וההיפך מכך, הוא "כוחי ועוצם ידי" - אני עשיתי זאת בזכות עצמי בלבד. הכוונה ידיעת הכשרונות שלך והכרה בהם, אך להבין שהמקור שלהם הוא מה. חשוב להבין, כדי שלא תצא הבנה שגויה מהדברים הללו, שאין הכוונה שלאדם עצמו אין אחריות, או אין תרומה בעשייה שלו וש"הכל משמיים". ודאי שלא! אדם שמתגבר על המשיכה שלו לדברים אחרים, ומנתב את הכוחות שלו דווקא לדברים חיוביים - ודאי שזה הוא עושה בעצמו! (ולכן מקבל על כך שכר). אבל אנחנו צריכים לזכור לאזן. לשמוח בהצלחה שלנו - בוודאי! ועם זאת, לשמוח עד הגבול שבו אנחנו פתאום מרגישים ש-הופ! שכחנו שהמקור לא התחיל אצלנו, אלא קצת קודם. יש משנה בפרקי אבות : "אם למדת תורה הרבה, אל תחזיק טובה לעצמך כי לכך נוצרת". אנחנו עושים טוב בעולם, וזה מעולה! צריך לשמוח בכך! (אם לא נשמח בכך, זה גם יוריד לנו את המוטיבציה להמשיך.) רק צריך לזכור להמשיך ולעשות טוב, כי זה יעודנו בעולם. אם כן, אני אנסה לתת קצת רעיונות איך להתחזק בתחום הזה: להגיד הרבה "ברוך ה ". זה אולי נשמע מצחיק, אבל כשאומרים משהו, זה נכנס גם לאזניים שלנו, ולא רק לזה של האחר. נגיד, הצלחת במבחן - "ב"ה, קיבלתי 100! ", או הקמת איזה יוזמה של חסד - "ב"ה, הקמנו יוזמה ממש מוצלחת! ". כשאת מקדימה לעשייה שלך את האמירה, ברוך ה, לא-ל וכו, את מכירה בכך שהכוחות שקיבלת לשם עשייה זו, מקורם מה, ואת מודה על כך. ללמוד על מידת הענווה והצניעות כדאי תמיד עם עוד חברה או שתיים, זה גם נותן עוד כיוון של חשיבה, וגם עוזר להתמיד, כי יש מישהו שדוחף אותך, ואת דוחפת אותו. אפשר את מהספרים של הרב שלמה אבינר, לדוגמה, מהספר "והלכת בדרכיו" והנה קצת על ההבדל בין צניעות לענווה לתת צדקה נתינת הצדקה אמורה להחדיר בנו את הרעיון שהטוב שיש לנו (וכסף, כמובן, כולם מסכימים שיש בו טוב), הוא משמיים, ולכן אנחנו נותנים חלק ממנו הלאה, למי שזקוק לכך, על פי מה שציוו אותנו בתורה. אמנם זה צד יותר גשמי של טוב, אבל נראה לי שבשילוב הדברים הקודמים זה יכול לעזור, כי זה מעשה פיזי שעושים. אם אין לכן קופת צדקה בכיתה, את יכולה להביא מאחד מאירגוני החסד, ופעם בכמה זמן לרוקן ולשלוח להם. או אולי לשים קופה בבית שלך, ולשים בכל פעם שאת מקבלת קצת כסף על בייביסיטר או משהו בסגנון. באתר שלנו יש עוד תשובות בנושא הענווה, את יכולה לקרוא: בהצלחה רבה! הדס. hershko.hadas gmail.com
שאלה: בשר וחלב: אני שומר שלוש שעות בין בשר לחלב כמו אבא שלי אבל אני רוצה לעבור לשמור שעה כמו אמא שלי מה עליי לעשות? יונה
תשובה: יונה איני יודע מדוע אמך אינה נוהגת כאביך. מקובל בהלכה שהאישה בנישואיה מקבלת את מנהגי בעלה בין להקל ובין להחמיר. במנהגים הולכים אחרי האבא. במנהגי הרחקת הזמן בין בשר וחלב המנהג העיקרי הוא שש שעות, כנפסק בשולחן ערוך, וכך נוהג רוב עם ישראל. המנהגים של שלש שעות וכדומה, אין מקורם ברור כל כך. לכן, איני מוצא דרך לשנות את המנהג שנהגו בביתכם.
שאלה: בקשה חשובה: יש לי בקשה מאוד חשובה, אני ממש ממש רוצה לקבל אותה, איך אוכל לקבל את בקשתי?
תשובה: אולי לבקש אותה? צלוי ממי ומה. שאלה קצת קצרה. חיים רטיג, ישיבת בינות רעננה.
שאלה: תענה לי?: אם אני הולך לשאול אותך שאלה באמונה, אתה תענה לי בכנות ותעזור לי, או שתסנן אותי כמו שאר הרבנים שפניתי אליהם?.
תשובה: אשתדל לענות אם השאלה רצינית
שאלה: בקשה חשובה 2: שאלתי אותך איך אוכל לדאוג שבקשתי תתקבל, אני מבקש אותה מהקב"ה אבל איך אוכל לדאוג שהיא תתקבל?
תשובה: אי אפשר לדעת. כל תפילה יכולה שתתקבל ויכולה שלא. תמשיך להתפלל ולקוות שתענה בקשתך.
שאלה: עוגיות oreo: שבוע טוב ומועדים לשמחה! ברצוני לשאול על כוגיות oreo המיוצרות בחו"ל, על האריזה כתוב שמכילות אבקת חלב נכרי והן חלביות, אולם ברכיבים לא מוזכר אפילו ברמז רכיב של חלב. האם העוגיות חלביות?
תשובה: באתר של הOU יש התיחסות לשאלתך. מצ"ב לינק סיכום הדברים הם: יש הרבה סוגים של עוגות OREO כולם חלביים חוץ מ3 סוגים. הסוגים שאינם חלביים מיוצרים על פס יצור חלבי שלא הוכשר בין החלבי לבין הפרווה. למעשה אין לאכול אותם עם בשר אבל מותר לאכול אחרי בשר. אם כל זה ההנחיה של הOU היא להשאיר את הכיתוב OUD (כלומר OU חלבי) כי חברת OREO רשאית לשנות בכל רגע את הרכיבים לחלביים (כמובן רכיבים חלביים המאושרים על ידי הOU).
שאלה: ירקות עלים: קניתי חסה של חברת "ירק הארץ" של מושב שחר, ויש שם כשרות של הרב נח ויזינסקי רבנות מ.א לכיש והרב אלעזרא רב מקומי מושב שחר. האם כדאי לאכול את זה?
תשובה: מצ"ב קישור להנחיות בנושא
שאלה: רציתי רק להגיד : רציתי רק להגיד הסתכלתי במייל שלי ומצאתי שאלות שפעם שלחתי- שהקשבתם לי וידעתם לתת עצות שרק במבט לאחור אני מבינה כמה רגישות וחכמות הן היו ו שנתתם לי מקום לפרוק את הלב.
תשובה: לך מכתבים כמו שלך מאד מחזקים ומאד מעודדים אותנו. שנזכה בע"ה כולנו ביחד להמשיך ולעזור לאחרים במה שאפשר
שאלה: בקשה חשובה מהקב"ה - מה לעשות כדי שהיא תתקבל?: יש לי בקשה מאוד חשובה מהקב"ה, ה אני יכול לעשות כדי שהיא תתקבל?
תשובה: ראשית, אני מברך אותך שהיא אכן תתקבל. ברם, הבה נזכיר לעצמנו כי הקב"ה לא עובד אצלנו, וכי הוא לא קבלן מבצע של בקשות שאנחנו מבקשים ממנו. לא זו בלבד, אלא שאנו לא מבקשים בנוסח של "כל שנבקש - לו יהי" אלא בנוסח "וימלא ד  משאלות לבנו לטובה", המלמד על כך שלא כל בקשה שלנו נתפסת בעינינו כבקשה טובה, ואנו מבקשים ממנו שיגשים לטובה בלבד. ואחרי כל זאת, ריבונו של עולם לימד אותנו כי כשאנו באים לפניו ומבקשים ממנו - נכון שזה יהיה אחרי שאנו עצמנו עשינו משהו טוב יותר בעולם, והפכנו את עולמו של הקב"ה למקום טוב יותר, עם אור של חסד ושל צדק, ולאחר מכן באנו בשעריו והתפללנו אליו. על כן, פתח קודם כל בעשיית דבר טוב בעולם, בהתייחסות לאנשים שזקוקים להתייחסות ולעזרה ולסיוע, ומתוך כך בוא בשערי הבקשה, ואולי היא תתמלא. וחג שמח
שאלה: לגבי שוקלדים: האם מיני מקופלת מיני כיפכף ופסקזמן מיני אויו כשרים כמו מגדים העדה החרדית והשוקלדים הגדולים טבלאות אויו האם הם כשרים כמו שוקלד מגדים העדה החרדית
תשובה: השאלה אינה ברורה, מאחר ולא ציינת איזה הכשר יש למוצר אותו אתה מעוניין לרכוש. במידה וכבודו שאול על מוצרי עלית ללא העדה החרדית, מצ"ב תשובה בנושא:
שאלה: פיטום הקטורת: האם מותר לקרוא או לכתוב פיטום הקטורת על קלף? באמת שההלכה מסובכת ומבלבלת דעת אחת אומרת שזה מותר וזו מעלה גדולה ואף הידור מצוןה ודעה אחרת אומרת שזה אסור וחמור ואני כבר קניתי פיטום הקטורת על קלף למה הכל כל כך מסובך? מה לעשות?
תשובה: אינני חושב שזו מעלה גדולה (מעלות גדולות הן מעשים של צדיקות, חסד, דביקות וכדו ), ואיני חושב שהדבר איסור חמור. הוא מנהג, שמי שמתקשר בו רשאי לעשות זאת (ולא לייחס לזה חשיבות גדולה מידי), ומי שלא   רשאי שלא (ולא להפוך את זה לאיסור חמור).
שאלה: נסיעה לחו"ל - אות משמיים: בעוד כשבועיים מתוכננת לי נסיעה לחו"ל עם 2 חברים(הכרטיסים כבר שולמו) לצורך מנוחה ונופש. ביום שישי האחרון קרא לי אירוע שקצת טורד את מנוחתי. העליתי לרכבי אדם דתי מבוגר לטרמפ קצרצר.במהלכו שאל אותי אם אני נשוי,השבתי לו שעדיין לא.ואז אמר לי "לא צריך לנסוע ל- - (כאן הזכיר את היעד אליו אני נוסע ויעד נוסף במזרח),אפשר להשאר בארץ.יש כאן הכל" ובצאתו בירך אותי באנגלית בהצלחה בכל מה שאעשה. קטונתי מלהבין סימנים כאלה ואחרים.יכול להיות שדיבר באופן כללי שאני צריך להיות יותר "רציני" בנושא הזוגיות ובכלל. כמובן שאני מתכוון לתרום צדקה(בלי קשר אני תמיד משתדל לתרום ככל יכולתי) בעקבות המקרה הזה אבל אני צריך תשובה "מרגיעה" כדי שאוכל לנסוע בלב שקט. כמובן שכל תשובה ארצה לשמוע. האם כבוד הרב יוכל לסייע לי?
תשובה: אני מציע לראות במפגש הזה הזדמנות. לא סימן, לא אות, לא סגולה, אלא הזדמנות. נקלעת לאירוע, ומשפט מסוים נגע בך. שאל את עצמך לא מה הוא מסמל ומה הוא מסמן, אלא מה אתה יכול לעשות עם המשפט הזה. כגון: המשפט הזה יכול לעורר אותך לקשר עמוק יותר עם ארץ ישראל  המשפט הזה יכול למלא אותך באופטימיות, כי קבלת ברכה על מעשה טוב שעשית  המשפט הזה יכול לעורר אותך לחשוב מחדש על שאלת הזוגיות, ולהכריע כי אתה בוחר מעתה לעבוד על זה בצורה רצינית יותר, וכדו. ומה שמעורר בך יותר   ללכת בדרך זו, ופשוט לנצל את האירוע לתהליך מסוים שיקדם אותך ויעצים אותך, בלי להזדקק ל"שפת הסימנים". האם אתה יכול ללכת בדרך זו?
שאלה: גזל - שחרור מוקדם מעבודה: כבוד הרב אני עובדת חברה שמקבלת שכר לפי שעה הבוס שלי שגם הוא עובד חברה לעיטים משחחר אותי לפני הזמן ומשלם לי את השעות במלואם האם זה גזל במידה ואני יסרב זה מציב אותי בבעיה כי גם הוא יוצא לפני הזמן ומצפה ממני שלא אדבר מה אני אמורה לעשות במידה ואסרב זה מרגיש שאני מסכנת את עבודתי ואני יהיה מסומנת בעינו. אודה לתשובתת המהירה
תשובה: השאלה נראית פשוטה, אולם היא מורכבת מאוד. חסרים כמובן גם הרבה מאוד פרטים. ניתן לומר כך: אם זה בסמכותו, או אם אין את יודעת האם זה בסמכותו, לשחרר עובדים מוקדם יותר, את אינך צריכה לעשות דבר, ויכולה לצאת מנקודת הנחה שזה בסמכותו, וקולר תלוי בצווארו אם הוא נוהג שלא כשורה. ברם, אם את יודעת כי הוא עושה זאת כדי לחפות על הגזל שלו עצמו מהבעלים   אינך יכולה להמשיך כך, ואת צריכה להעלות את הנושא הזה בפני הבעלים. בצורה דיסקרטית עדינה ורגישה, שלא תפגע בך ושלא תגרום נזק. זוהי כמובן תשובה עקרונית בלבד, כיוון שאת הפרטים איני מכיר. ויישר כוח על דרכך
שאלה: כשרות - מגורים משותפים בדירת סטודנטים: הרב, בעז"ה אתחיל ללמוד באוניברסיטה בקרוב ואגור במעונות יחד עם שותפות שאינן שומרות תורה ומצוות. הן רוצות שיהיו לנו מיקרוגל, טוסטר וכו משותפים. האם הדבר אפשרי? אילו הגבלות עלי לומר להן שצריך להיות? אשמח אם הרב יוכל לענות לי כדי שאדע כיצד לנהוג. ומעודים לשמחה!
תשובה: בוודאי שצפויים לך אתגרים הלכתיים, שצריך כל פעם לברר. כדי לכתוב הדרכה מסודרת ומדויקת למגורים משותפים ולכלים משותפים   יש צורך בהרבה זמן ובהרבה דיוק, ולצערי אני לא פנוי לכך. ברם, נתחיל בשאלה ששאלת. בכל מקום בו יש מגע ישיר בין האוכל ובין הכלי   אי אפשר שיהיה שיתוף. על כן, אם מדובר בטוסטר של טוסטים   אי אפשר שיהיה שיתוף, כי הן בוודאי תכנה טוסט שיש בו גבינה ובשר ביחד, או דברים לא כשרים אחרים. במיקרו גל לעומת זאת, אם תקפידי על כיסוי כפול של מה שאת מכינה   אפשר להשתמש בשעה דחק זו. ובהצלחה
שאלה: כשרות כלים שנשטפו במקום אחר: שבוע טוב ומועדים לשמחה, מה דין צלחת פורצלן ומזלג רגיל אשר נשטפו בבית שאינו שומר על כללי הכשרות? כתמיד, מראש על עזרתכם. ר.
תשובה: לך אין בעיה בשטיפת כלים תזכו לשנים רבות נעימות וטובות דוד לוי 098987548
שאלה: סוכה במרפסת: כבוד הרב ומועדים לשמחה אני מתגורר בבית רב קומות בקומה הראשונה רציתי לדעת האם אני יכול לבנות סוכה במרפסת כאשר לשכן בקומה לא מעלי אלה בקומה השלישית יש גם מרפסת? בנוסף אם התשובה שלילית האם אני יכול לבנות סוכה רק כדי להרגיל את הילדים למצוות סוכה או שאסור בכלל?
תשובה: לשואל 1. אם המרפסת של השכן מכוונת מעל המרפסת שלך, אז הסוכה לא תהיה כשרה, גם אם היא כמה קומות מעל. 2. זאת שאלה בעניין חינוך ילדים. אם מדובר על ילד קטן ממש (4-5), וכל המטרה היא החוויה שלו, אז אפשר. אבל ילד שכבר מבין, זה עלול להטעות אותו. הוא יזכור שאבא היה עושה לו סוכה מתחת לגג ויחשוב שזה היה כהלכה. זה דומה למי שנותן לילד לימון, הדס שוטה מהגינה וענף של אקליפטוס לארבעת המינים. לחוויה של ילד קטן זה נחמד. אבל ילד שכבר מבין שלהדס צריך 3 עלים שיוצאים יחד ויודע להבין שאתרוג זה לא הדס, אסור להטעות אותו. אפי קיציס